
Diamars atardi, Director Ehecutivo di IMF (Fondo Monetario 
Internacional) a duna un presentacion interesante na Banco 
Central di Aruba. 


Durante e presentacion, sefior Hilbers a indica cu e 
evaluacionnan cu IMF ta haci pa Aruba ta di gran importancia 
y e resultadonan ta sumamente positivo. Tambe el a subraya 
riba e areanan unda Aruba por pone mas atencion. Un ta e 
diversificacion di e economia di Aruba y e otro ta e riesgonan 
di e cambio climatico. Sefior Hilbers a remarca cu e tema 
financiero di un pais no ta solamente e placa pero e por ta 
hopi mas cu esey. 


Senor Hilbers, riba e mesun dia aki den oranan di mainta, a 
reuni cu Ministerraad unda el a duna e vision di IMF pa cu e 
desaroyo di Aruba. Durante e encuentro cu e mandatarionan 
sefior Hilbers a duna palabranan di elogio na Gabinete 
Wever-Croes y a indica cu Aruba tin un desaroyo positivo y 
impresionante. 


3. IMF and Aruba 


“Tawata un presentacion hopi interesante. Mi ta gradici y 
felicita Banco Central di Aruba pa organisa esaki. Pa Gobierno, 
semper ta bon pa haya bon noticia riba e resultadonan di e 
maneho cu nos ta hibando”, Prome Minister a expresa. MN 

REFINERI A RI ABIIBA 


Diaranson mainta 15 di mei, Prome Minister Evelyn Wever- 
Croes a haci un recorido riba e tereno di RDA (Refineria di 
Aruba) pa mira asina diferente aspectonan di e refineria y 
proyectonan cu ta wordo planifica door di DOW. 


Un di e proyectonan ta un caretera cu a wordo proyecta ya un 
par di afia pasa. E caretera lo pasa a traves di e tereno di e 
refineria y yega na e area di Colony, Baby Beach y Rodgers 
Beach y na Secrets Hotel mas lihe. Prome Minister diaranson 
mainta a haci un ‘site visit pa asina haya splicacion amplio di 
e Proyecto aki. 


E mandatario a remarca cu tawata un mainta cu hopi 
informacion interesante. Por a mira tur e posibilidadnan y lo 
sigui traha y studia e proyecto aki y mira si tin necesidad di 
un caretera asina pa conecta e centro di San Nicolas mas lihe 
y mas efectivamente cu e area turistico cu ta den desaroyo 
aworaki. 


“Mi por bisa cu ta momentonan di melancolia ora pasa door di 
e refineria y wak con esaki a decai. Pero tambe esey ta mustra 
e historia di nos pais y awor nos mester concentra riba e futuro 
di Aruba. Mi ta gradici tur e profesionalnan pa nan tempo y pa 
tur e informacion cu nan a trece padilanti awe mainta”, Prome 
Minister a expresa. MN 

Como parti di e esfuerso continuo pa cambia nos economia 
na uno circular, awe mainta Minister Arends a topa cu e ekipo 
di University of Georgia kende ta hibando a cabo e Circularity 
Assessment Protocol ariba nos isla. 


E iniciativa aki cu ta un cooperacion cu Impact Blue a wordo 
lansa pa asina haci un coleccion profundo di data fundamental 
pa nos maneho di desperdicio. Pues durante e ultimo simannan 
e ekipo a sondea un cantidad di supermercado pa analisa e 
tipo di productonan cu ta wordo bendi y kico esakinan ta laga 
atras como desperdicio. E meta ta pa uza e data aki pa asina 
haya solucionnan a largo plaso y traha manehonan cu ta bon 
informa. 


E caminda pa un economia circular, esta un modelo sin of cu 
poco desperdicio, ta uno largo y dificil pero cu siguramente 
ta bale la pena pa cana. Cu stap chikito pero firme Aruba su 
medio ambiente lo bira uno saludabel. MN 

Durante su biahe di trabou recientemente na Hulanda, Minister 
Maduro di Finansa y Cultura a topa cu un grupo di studiante 
Arubiano den e 'Ban Topa' organisa pa Arubahuis na Haagse 
Hogeschool. Un encuentro cu a wordo lidera pa directora di 
Arubahuis sra. Joslin Croes cu a conta cu presencia di Minister 
Plenipotenciario sr. Ady Thijsen, Ministernan Glenbert Croes 
y Xiomara Maduro, directornan di Utilities y RDA, y directora 
di DRH. E meta di e encuentro tabata pa scucha opinion y 
preocupacionnan di e hoben studiantenan pa asina Arubahuis 
por formula maneho pa por brinda e sosten necesario na e 
studiantenan Arubiano leu fo'i cas. 


Pa Minister Maduro e tabata un placer pa por comparti un rato 
cu nos hobennan cu ta studiando na Hulanda y pa scucha nan 
preocupacion y nan sugerencianan. Minister Maduro a haci 
uzo di e ocasion pa asina brinda un discurso di motivacion 
den cual e mandatario a recorda tur hoben cu bida ta prepara 
bo semper y ta duna bo pruebanan cu ta forma bo caracter y 
ta yuda bo haya e habilidadnan necesario pa bo cumpli cu bo 
metanan. "Tur locual ta wordo haci di bon curason, ta logra. 
Den cada cos malo cu pasa, tin un les positivo, nos mester tin 
wowo pa mira esey. Kere den bo mes," tabata algun conseho 
cu Minister Maduro a comparti cu e hobennan presente. Na 
final e mandatario a pidi cada studiante pa semper hiba Aruba 


ION NA STUDIANTENAN 


Keda semper cu Aruba den boso mente, curason y futuro 


PE 7 SS "in 
den nan mente y curason, y pa un dia bin bek pa yuda den e 
desaroyo di nos Pais. 


Minister Maduro ta gradici Arubahuis pa e oportunidad aki 
pa comparti y motiva nos hobennan. Ta hopi importante pa 
keda den contacto cu nos hoben studiantenan, pa brinda nan 
atencion, oido, guia y motivacion den e fase importante aki 
di nan bida, na unda nan ta prepara nan mes pa nan futuro. 
Minister Maduro ta desea tur hoben studiante hopi exito cu nan 
estudio y ta desea pa Aruba por keda forma parti semper di 
nan pensamento y nan futuro. IN 

MEI 2024 


Exito na tur studiante cu 
EXAMEN FINAL! 


Abo ta nos futuro di maňan. 


Aruba mester di boso tur! 


Komora Maduro 


Minister di Finansa y Cultura 


@MinisterXiomaraMaduro f © © 


Diaranson 15 Mei 2024 


Durante su bishita na Conseho di Minister: 


EXECUTIVE DIRECTOR DI IMF SR. PAUL HILBERS 
CU PALABRA DI ELOGIO PA E RECUPERACION 


Diamars mainta Conseho di Minister a ricibi bishita di Executive 
Director di IMF sr. Paul Hilbers kende tabata tin palabra di 
elogio pa e manera impresionante cu Aruba a bin ta recupera 
di e pandemia di COVID-19. 


Sr. Hilbers ta forma parti di e board di IMF y a indica cu Aruba 
ta goza di un bon reputacion cerca IMF. Aruba su economia 
ta bayendo bon, finansa publico ta wordo maneha basa riba 
surplus, e debe di Aruba ta bahando, tin stabilidad monetario y 
financiero, e sistema financiero ta integro y Aruba ta trahando 
caba pa por mitiga efectonan di cambio climatico. Ta puntonan 
hopi positivo cu ta wordo mira pa wowo di inversionistanan 
internacional y tambe pa e turista cu ta scohe pa e stabilidad 
cu Aruba ta ofrece como destino turistico. 


Esaki sigur ta bon noticia pa Aruba y ta e resultado di trabou 
duro y serio cu a wordo haci pa nos hendenan di Aruba. Minister 
Maduro di Finansa kier gradici y felicita su ekipo financiero, 
colega Ministernan, Parlamento y Aruba henter pa e mensahe 
positivo aki cu ta keda treci pa e Executive Director di IMF. Nos 
por ta orguyoso di locual nos tur como comunidad ta logrando 
na bienestar di nos Pais. MN 

MINISTER MADURO TABATA PRESENTE NA E 
PREMIER DI SINAMI STIMABO 2 - PORDON 


Den un Cas di Cultura completamente yen, Minister Xiomara 
Maduro di Cultura tabata presente pa e premier di e pelicula 
Sifiami Stimabo parti 2 Pordon. Produci pa Marilyn Richardson, 
e pelicula aki ta conta e storia di diferente famianan cu ta pasa 
den dificultadnan den nan bida y con nan a haya e caminda di 
sanacion atraves di pordon. 


Minister Maduro ta duna un palabra di felicitacion na Marilyn 
Richardson y tambe henter e elenco di Sifiami Stimabo parti 2 
Pordon pa e tremendo pelicula aki y ta invita pueblo di Aruba 
pa bay sostene e pelicula aki cu desde 25 di april ta na cinema. 

Minister di Cultura Xiomara Maduro: 


GANADONAN DI COMPETENCIA ESCOLAR DI 
FOTOGRAFIA - DIA DI HIMNO Y BANDERA 2024 A 
RICIBI NAN PREMIO 

E aña aki Ministerio di Cultura conhuntamente cu Comision 
Celebracion Dianan Nacional a organisa varios competencia 
escolar enconexion cu Celebracion di Dia di Himno y Bandera 
2024. Esaki a resulta un exito cu participacion di un cantidad 
di alumno di varios scol. 


Recientemente Comision Celebracion Dianan Nacional a 
entrega premio na e ganadonan. Den e competencia di 
fotografia pa muchanan di scol basico, e ganado a resulta e 
hoben Hayzey Arends di klas 4b di Colegio Conrado Coronel. 
E potret ganado a wordo describi como lo siguiente: 

“Mi Aruba stima, ki orguyoso mi ta di tin bo como mi hogar. 
Cu orguyo mi ta comparti mi cas cu hopi bishitante, cu kier 
bin admira bo beyesa sin igual. Nos beachnan precioso y nos 
hendenan caluroso ta haci cu Aruba ta keda e Isla mas gusta y 
bishita. Na mi Isla e subida y bahada di solo ta algo fenomenal”. 


E ganado den scol preparatorio a resulta e hoben Emmanuel 
Garcia di Scol Preparatorio Cayena. E potret ganado a wordo 
describi como lo siguiente: 

“Mi ta sintimi orguyoso di e bunitesa di nos lama color blau 
scur bunita , cu ta rondona nos isla. Danki na e lama bunita aki 
nos tin hopi turista cu ta bin di afo pa disfruta di nos dushi isla. 
Mi Aruba stima mi ta orguyoso di bisa Arubiano mi ta”. 


Ademas cu e muchanan ganado a ricibi nan premio, nan klas 
tambe ta ricibi un premio. Minister Xiomara Maduro ta felicita e 
ganadonan y ta gradici un biaha mas tur scol y muchanan pa 
a participa den e competencianan. Masha danki na e docente 
y mayornan pa motiva y brinda ayudo na nos muchanan, pa 
asina nan balora y aprecia mas Nos Dia Nacional, Dia di Himno 
y Bandera y asina sigui sinti nan mes orguyoso di ta Arubiano. 

BISHITA DI PAHO TAWATA UNO EXITOSO 


Awe mainta Minister Dangui Oduber, hunto cu un 
team di ministerio di Salud Publico y Departamento 
di Salud Publico (DVG) tawata tin e honor pa 
ricibi un delegacion di Pan American Health 
Organization (PAHO). E delegacion a consisti pa 
dr. Vivas hunto cu su coleganan dr. Haris y sra. 
Taylor. Nan ta forma parti di e representantenan 
pa Aruba den World Health Organization (WHO). 


E bishita di PAHO tawata entre otro pa Dr. Vivas 
presenta su credencialnan oficialmente na Aruba 
su Minister di Salud Publico. Tambe a tuma 
oportunidad pa papia ariba diferente topiconan cu 
ta toca salud na Aruba. 


A elabora ariba Aruba 
° Plan nacional contra malesanan cronico. 
(NCD) 


. Posibilidadnan pa digitalisa e sector di 
cuido. 

° Diferente maneho y programa tumando 
luga ariba e problematica di obesidad na Aruba, 
pa asina evita problemanan cu ta bin door di 
malesanan cronico. 


PAHO a mustra hopi interes tambe pa e legislacion 
cu Ministerio di Salud ta trahando ariba dje cu e 
meta pa reenforza e sistema di sector di cuido pa 
cu si tin pandemia den futuro. 


Pa hopi aña largo (DVG) y Ministerio di Salud 
Publico ta trahando hopi di serca cu PAHO. Na 
aña 2023 Aruba a tene un encuesta cu a yama 
STEPS2023, cual tawata un investigacion pa haya 
sa e estado di salud di nos comunidad. Diabierna 
awo, e resultadonan di e encuesta aki lo wordo 
presenta oficialmente den PAHO su presencia. 


Minister Oduber a tuma e oportunidad tambe pa informa Dr. 
Vivas di tur e exitonan cu Ministerio di Salud y tambe tur 
stakeholders den sector di cuido ta logrando den e ultimo 
añanan aki encuanto prevencion den salud. No por a keda sin 
menciona e exito di Healthy Lifestyle Center cual ta e centro 


pa yuda y guia comunidad di Aruba pa cambia nan estilo di 
bida pa uno saludabel. Ya caba tin 2 di e centronan aki cu ta 
yudando mas cu 500 cliente. 


PAHO a confirma di sostene Aruba den tur programa cu tin 
de haber cu prevencion den salud. Dr. Vivas a keda masha 
impresiona cu Aruba su progreso trahando ariba prevencion 
den salud. MN 

FELIZ DIA INTERNACIONAL DI FAMIA 


“Famia ta mas cu un vinculo biologico, e ta un fuente di forsa, resiliencia y 
amor cu ta traspasa fronteranan y ta duna forma na nos sociedad” 


Diaranson 15 di mei ta dia Internacional di Famia. Esaki sigur 
ta un oportunidad pa refleha riba e importancia di famia den 
nos bida y den nos comunidad. Famia ta mas cu un vinculo 
biologico, e ta un fuente di forsa, resiliencia y amor cu ta 
traspasa fronteranan y ta duna forma na nos sociedad. Famia, 
grandi of chikito, tur ta unico y cu nan mesun storia. Sea cu 
bo a nace of a scoge pa ta den bo famia, e esencia lo keda 
mescos, famia ta e pilar di amor, sosten y comprension. 


Sinembargo, den e agitacion di bida diario, ta hopi facil 
pa desconecta di famia. Pero, ta durante momentonan di 
alegria y triunfo y tambe e forsa y solidaridad cu ta existi 


durante momentonan 
di desafio, cu nos ta 
aprecia berdaderamente 


e importancia di viculonan 
familiar. Den e momentonan 
aki famianan ta mustra otro 
sosten. 


Famianan di Aruba a mustra 
nan fosra y resiliencia durante 
e temporada di desafio di e 
pandemia. Famianan a lanta 
mas uni y fuerte, cu mas 
resiliencia y compacion cu 
otro y cu demas famianan 
na Aruba. Demostrando 
nan amor y solidaridad, 
surpasando obstaculonan cu | 
determinacion. Hunto, como 
famia y como sociedad, 
Aruba a transforma 
momentonan di adversidad 
den oportunidadnan 
pa crece y fortalece el“ 
vinculonan familiar. Mientras 
cu mundo henter a nabega ~ 
den awanan bruto di e 
pandemia, famianan a sirbi 
como ankernan, y a provee 
stabilidad y trankilidad den 
e incertidumbre cu mundo 
henter tawata pasando aden. 


Esaki awe, ta sirbi como un | 
eee ON 


Famia ta mas cu un vinculo biologico, e ta un fuente di forsa, resiliencia y amor cu ta 
traspasa fronteranan y ta duna forma na nos sociedad 


recordatorio pa nos tur, cu di berdad hunto nos ta mas fuerte. 
Mientras nos ta reflexiona riba e caminda cu nos ta awe, riba e 
resiliencia y solidaridad cu nos a demostra, riba e desafionan 
cu nos a pasa aden, laga nos semper corda, cu den unidad 
y amor, determinacion y vision, forsa y resiliencia, nos por 
supera cualkier desafio cu bin den nos caminda. 


“Mientras nos ta celebra Dia Internacional di Famia, laga nos 
tuma un momento pa expresa gratitud pa e amor, guiansa y 
sosten cu nos famianan ta provee. Laga nos keda comprometi 
pa sigui brinda sosten, amor y forsa na nos famianan, awe y 
tur dia”, Prome Minister Evelyn Wever-Croes a expresa. 

Siman pasa, Minister Endy Croes a atende 
reunion cu Comision di Restruccion Salarial di 
e Maestronan. Manera ta conoci, e comision aki 
a ser estableci na inicio di october 2023 a traves 
di un Ministeričle Beschikking (MB). E comision 
ta consisti di un representante di Ministerio di 
Ensefiansa y Deporte y abogado Sr. Milko Baiz, 
directora di Departamento di Ensefiansa Aruba 
(DEA) Sra. Anne Marie Proveyer, director di 
Dienst Uitvoering Onderwijssubsidies (DUOS) 
Hervé Ruiz, presidente di SIMAR Sra. Angelique 
Quijada y register accountant Sr. Franklin de 
Kort. 


Durante e encuentro cu e comision aki a 
trata posibel modelonan y structura moderno 
di salario pa e docentenan y otro temanan 
importante riba e veld di ensefiansa. E 
mandatario di Ensefiansa a indica cu el a ricibi 
e conseho final firma cu ta conta cu sosten di tur 
cinco (5) miembro di e comision esta, SIMAR, 
Departamento di Ensefiansa, abogado, DUOS 
y register accountant. Minister Endy Croes a 
enfatisa cu manera a atende cu indexering 
asina e ta desea di atende cu cuestion aki. E 
mandatario di Ensefiansa ta cauteloso y no a 
bay den detaye di e conseho cu el a ricibi. E 
conseho tin un proceso pa cana, e siguiente 
paso ta pa pidi conseho di Departamento 


Recurso Humano (DRH). 


Minister Endy Croes a indica cu mester busca espacio 
financiero y despues lo presenta esaki na Conseho di Minister. 
“Ohala cu dia trata e Presupuesto di Pais Aruba pa afia 2025 
na luna di december proximo, por tin algo concreto y tin un 
espacio adicional banda di 11.7% di indexering cu e docentenan 
a ricibi”, Minister Endy Croes a expresa. Banda di esaki, 
Departamento di Enseñansa tin un comision cu ta trahando 
riba e “richtlijnen” nobo pa enseñansa den su totalidad. Un 


ehempel ta e deseo ta pa baha e cantidad di mucha den klas 
di 28 pa muy probablemente 24 mucha den klas. 


Minister Endy Croes a indica cu pa luna di juni of juli proximo 
e lo ricibi e conseho final di e “richtlijnen” nobo cu lo regla 
diferente aspecto den enseñansa na beneficio di e docentenan. 
Minister Endy Croes a subraya un bes mas cu e ta aprecia e 
gran trabou cu e docentenan ta haci den nos comunidad. Pa 
conclui, minister di Enseñansa a indica cu e ta trahando duro 
pa mehora diferente aspecto den enseñansa. MN 


Diaranson 15 Mei 2024 


Minister Endy Croes: 


DIASABRA, 8 DI JUNI PROXIMO, ARUBA LO 
ENFRENTA CORSOU DEN FIFA WORLD CUP 
GUALIFIERS DEN STADION GPT NA DAKOTA 


Recientemente, durante conferencia di prensa, Minister di 
Ensefiansa y Deporte Endy Croes hunto cu presidente di 
Arubaanse Voetbal Bond (AVB) Sr. Randolf Lacle, Sra. Dyane 
Wiersma y Sr. Raymbert Bikker di AVB a anuncia oficialmente 
cu e wega clasificativo di CONCACAF lo tuma luga dia 8 di 
juni proximo den Compleho Deportivo Guillermo Prospero 
Trinidad, unda cu Seleccion di Aruba lo enfrenta e Seleccion di 
Corsou. E interes pa FIFA World Cup Qualifiers ta hopi grandi, 
tanto nacional- como internacionalmente. Recientemente, a 
haya bishita di e representantenan di CONCACAF cu a bin 
wak con e trabounan ta andando den stadion Dakota y a laga 
un lista di posibel factornan cu mester atende. 


A inverti mas di 5 miyon florin den renobacion di stadion na 
Dakota pa cumpli cu e standardnan di FIFA y CONCACAF. 
Despues di e wega tan spera aki dia 8 di juni, lo cera e stadion 
bek pa finalisa cu e trabou di renobacion. Sra. Wiersma a indica 


cu nan ta trahando duro pa haci e partido aki uno exitoso. 
Tambe a informa cu lo tin un pre evento, den cual lo duna mas 
detaye durante siman a traves di nan medionan social. 


Fuera di esaki, Sr. Bikker a indica cu tanto prensa di Aruba, 
Corsou y Hulanda tin un interes hopi grandi den e wega aki. 
Durante siman lo comparti un flyer, unda cu tur prensa por 
registra pa nan haya un badge pa cubri e wega. Sr. Bikker a 
sigui bisa cu no lo permiti pa trasmiti e wega en bibo, mirando 
cu tin un derecho di transmision mara na esaki. 


Ticket pa entreda ta disponibel caba riba Pay.aw, na Urataka 
Center y Citgo na final di Caya Grandi. Minister Endy Croes 
y AVB ta invita Pueblo di Aruba pa bin apoya nos Seleccion 
Masculino di Aruba dia 8 di juni proximo, cuminsando 8 or di 
anochi den FIFA World Cup Qualifiers den Stadion GPT na 
Dakota. MN 

MINISTER ENDY CROES A HIBA PALABRA 
NA APERTURA DI E SIMAN DI CURSO DI 
SINDICATO TOPA 


| IT CU 
Dialuna mainta, a tuma luga apertura di e siman di curso pa 
e miembronan di sindicato Trahadornan Organisa di Sector 
Publico di Aruba (TOPA). E curso ta titula: ‘Ciclo di Formacion 
Sindicaľ. E curso tin duracion di un siman y ta facilita pa Sr. 
Juan Diego Gomez Vasquez, kende ta experto sindical y 
representante di PSI na Colombia. 


Minister Endy Croes tabata presente y a hiba palabra, unda 
el a desea e participantenan hopi exito y cu nan sifia hopi di 
e curso aki. “E sindicalistanan ta forma un parti fuerte di nos 
comunidad y mi ta sigur cu e herment- y consehonan nobo lo ta 
un estimulo pa engrandece boso conocemento ora di negocia 
y pa esaki por sosode den e miho forma posibel”, Minister 
Endy Croes a expresa. Hopi Exito! MN 

MINISTER THIJSEN A TENE CHARLA NA 
SIMPOSIO 70 ANA DI STATUUT 


Na Universidad di Utrecht a tuma lugar un 
simposio den cuadro di 70 afia di Statuut 
di Reino Hulandes. E simposio a conta cu 
diferente oradornan, manera ex Staatsraad na 
Raad van State Milly Schwengle y prof Gerhard 
Hoogers, director di Gabinete di Gobernador di 
Sint. Maarten. Minister Plenipotenciario di Aruba 
mr. Ady Thijsen tabata tin e honor pa a habri e 
simposio cu un discurso. 


MinisterThijsendensudiscursoarepasaehistoria 
di e Statuut cual a keda firma na 1954. Despues 
di e fecha tabata tin diferente momentonan cu 
adapcion pa medio di amendiana a wordo treci 
den e Statuut. 


E mandatario a bisa den su discurso cu un regla È 
basico di Statuut ta cu tin un nacionalidad pa tur 
habitante di Reino Hulandes, un hefe di estado, 
un maneho di asuntonan exterior y defensa ; 
comun. Cooperacion riba diferente tereno ta 
posibel, pero cada pais autonomo ta regula su | 
mesun asuntonan interno. Mientrastanto segun 
sr. Thijsen a constata cu den Reino Hulandes | 
ta existi un deficit democratico. Thijsen: ‘E 
deficit democratico den Reino a wordo defini 
door di Raad van State na 2001cu “ta falta un 
representacion democratico igual y completo di [> 
e poblacion di Reino Hulandes den decision riba | 
nivel di Reino”. E falta di igualdad completo di e e 
cuater paisnan den Reino basicamente ta contra 
e principio di igualdad (gelijkheidsbeginsel) cu ta 
ancra den e constitucion di hopi democracianan. 


E POK (Parlementaire Consultatie 
Koninkrijksrelaties) na 2008 a pidi e Comision Deficit 
Democratico pa bin cu un relato riba e legitimidad di e proceso 
di tuma desicion den Reino. E comision aki na 2009 a bin 
cu nan raport "Kiezen voor het Koninkrijk". Minister Thijsen: 
“Lamentablemente no tabata tin hopi atencion pa posibel 
deficiencia y solucionnan cu e comision a identifica, entre nan 
cu no tin un Parlamento di Reino y tambe e instalacion di un 
Corte Constitutional pa regla disputa (geschillenregeling) entre 
e paisnan. 


E posicion di Aruba bou di Statuut ta cla! Nos ta kere den 
un Reino fuerte unda nos por convivi, traha hunto, tuma 
decision hunto y carga hunto e responsabilidad pa medio di 
un bon realisacion di e medionan disponibel den cuadro di e 
“Onderlinge Regeling Samenwerkingshervormingen”. Tambe 
un Areglo di Disputa conforme articulo 12 di Statuut y e mocion 


i a] 


Symposium 


Van Laar unda structuralmente ta haci uso di articulo 17 di 
Statuut, unda banda di e derecho di entrega mocion y amienda, 
e delegadonan special di Aruba, Curacao y Sint Maarten ta 
haya derecho pa vota den e caso di tratamento di Leynan di 
Reino (Rijkswet). Esaki ta nifica cu lo mester adapta articulo 
12A di Statuut. Ta haci 14 aña cu e amienda Wever/Thijsen 
cu 140 voto na fabor a keda aproba den Tweede Kamer al 
respeto di e Areglo di Disputa. Den e siguiente lunanan nos lo 
bin cu un proposicion pa un Ley di Reino (Rijkswet) encuanto 
un Areglo di Disputa segun articulo 15 lid 3 di Statuut,' segun 
Minister Thijsen. 


Finalmente e mandatario a bisa cu lo mester adapta articulo 
36 di Statuut pa duna mas contenido na ayudo y sosten na 
otro y cu e Statuut ta keda di importancia pa tur pais den Reino 
y pesey e Statuut lo mester encera igualdad y husticia den 
Reino Hulandes. MN 

Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


